SK
26.9.2022
Úradný vestník Európskej únie
C 367/45
V prípade bielych vín sa minimálny obsah cukru v hrozne zvýšil o 2 alebo 3 gramy na liter muštu, aby sa dosiahol rovnaký rozdiel 1 obj. % v porovnaní s minimálnym prirodzeným obsahom alkoholu (v obj.
%) uvedeným pre každý prípad ako v predchádzajúcej verzii špecifikácie výrobku.
Organizácia výrobcov sa na výpočet spracovania gramov cukru na alkohol rozhodla použiť pre biele vína hodnotu 17 gramov cukru na 1 obj. %, zatiaľ čo v pôvodnej verzii špecifikácie výrobku sa použila hodnota 16,83.
Túto hodnotu 17 odporučil príslušný vnútroštátny výbor INAO pri vypracúvaní prvej verzie špecifikácií výrobkov.
Tieto zmeny sa netýkajú jednotného dokumentu.
12.
Výnosy V kapitole I časti VIII bodoch 1 a 2 špecifikácie výrobku sa znížili výnosy, ako aj strop výnosov, čím sa umožnilo lepšie riadenie kvality v prípade bielych vín a bielych vín s charakteristikou „vendanges tardives“ (neskorý zber) v súlade s hierarchickou štruktúrou označení regiónu Alsasko.
V bode 5 jednotného dokumentu sa vykonala zmena, pokiaľ ide o maximálne výnosy (strop výnosov).
Pre vína bez tejto charakteristiky sa dopĺňajú slová „Biele vína“, pretože na vnútroštátnej úrovni bola predložená žiadosť o uznanie určitých označení pôvodu „Alsace grand cru“ pre tiché červené vína.
Výnos a strop výnosov pre červené vína sa stanovil v súlade s hierarchickou štruktúrou označení regiónu Alsasko, a teda s nižšími hodnotami pre tieto označenia Grand cru.
Tieto posledné zmeny sa netýkajú jednotného dokumentu.
13.
Jablčno-mliečne kvasenie, obsah skvasiteľných cukrov v prípade červených vín V kapitole I časti IX bode 1 písm.
c) špecifikácie výrobku sa uvádza, že v prípade červených vín sa jablčno-mliečne kvasenie ukončí.
S cieľom zabezpečiť kontrolu tohto pravidla sa obsah kyseliny jablčnej pri balení stanovil na maximálne 0,4 gramu na liter.
V časti IX bode 1 písm.
d) sa obsah skvasiteľných cukrov (glukózy a fruktózy) v červených vínach po kvasení stanovil na maximálne 2 gramy na liter.
Jednotný dokument sa nemení.
14.
Zákaz zvyšovania minimálneho prirodzeného obsahu alkoholu v prípade červených vín V kapitole I časti IX bode 1 písm.
e) špecifikácie výrobku sa uvádza, že červené vína sa nezahusťujú.
Toto obmedzenie uplatniteľné pri výrobe je v súlade s vymedzením pozemkov na produkciu hrozna, minimálnou hustotou výsadby, pravidlami rezu a nízkymi hodnotami výnosov.
Jednotný dokument sa nemení.
15.
Spracovateľská kapacita na výrobu vína V kapitole I časti IX bode 1 písm.
g) špecifikácie výrobku sa znížil koeficient na výpočet spracovateľskej kapacity na výrobu vína.
Pomer medzi objemom predchádzajúceho zberu a spracovateľskou kapacitou nemusí byť taký vysoký.
Táto zmena sa netýka jednotného dokumentu.
16.
Dátum vyzrievania a uvádzanie na spotrebiteľský trh v prípade červených vín V kapitole I časti IX bode 2 špecifikácie výrobku sa pre červené vína stanovuje minimálna dĺžka vyzrievania do 1. októbra roku nasledujúceho po roku zberu.
Vína vyrobené z hrozna odrody Pinot noir N z týchto terroir si vyžadujú minimálnu dĺžku, aby sa dobre rozvinuli ich vlastnosti.